Sección vertical da membrana mucosa do útero humano. As glándulas uterinas están sinaladas no centro á dereita.
Sección diagramática a través dun blastocisto implantado no endometrio mostrando as glándulas uterinas (*ug*).
As **glándulas uterinas** ou **glándulas endometriais** son glándulas tubulares tapizadas por un epitelio columnas simple, que se encontran na capa funcional do recubrimento interno do útero, o endometrio. O seu aspecto varía durante o ciclo menstrual. Durante a fase proliferativa as glándulas uterinas son longas debido á sereción de estróxeno polos ovarios. Durante a fase secretora, as glándulas uterinas fanse moi retortas con amplos lumes e producen unha secreción rica en glicóxeno chamada **leite uterino** ou **histótrofo**. Este cambio corresponde cun incremento do fluxo sanguíneo nas arterias espirais do útero debido a un aumento da secreción de proxesterona polo corpo lúteo. Durante a fase premenstrual a secreción de proxesterona decrece a medida que dexenera o corpo lúteo, o cal ten como resultado unha diminución do fluxo sanguíneo nas arterias espirais. A capa funcional do útero que contén as glándulas vólvese necrótica e finalmente despréndese durante a fase menstrual do ciclo.

No útero non xestante son glándulas de pequeno tamaño, pero pouco despois do embarazo fanse máis grandes e alongadas, presentando un aspecto contorto ou ondulado.

Función
-------

Interface matero-fetal que mostra o leite uterino.
As hormonas producidas no embarazo inicial estimulan as glándulas uterinas a segregar varias substancias que dan nutrición e protección ao embrión e feto, e ás membranas fetais. Estas secrecións coñécense como **histiótrofo**, **histótrofo** ou **leite uterino**. Proteínas importantes do leite uterino son a glicodelina-A e a osteopontina.

Algúns compoñentres secretores das glándulas uterinas son captados polo saco vitelino secundario que tapiza a cavidade exocelómica durante o embarazo e poden así axudar a fornecer nutrición ao feto.

Galería
-------

* Diagrama das vilosidades coriónicas primarias.Diagrama das vilosidades coriónicas primarias.
* Diagrama das vilosidades coriónicas secundarias.Diagrama das vilosidades coriónicas secundarias.

Notas
-----

Dominio público *Este artigo incorpora texto en dominio público da P1343 da 20ª edición de*  Gray's Anatomy *(1918)*

1. 1 2 3 4  Burton, GJ; Cindrova-Davies, T; Turco, MY (decembro de 2020). "Review: Histotrophic nutrition and the placental-endometrial dialogue during human early pregnancy.". *Placenta* **102**: 21–26. PMID 33218574. doi:10.1016/j.placenta.2020.02.008.
2. 1 2  Kelleher, AM; DeMayo, FJ; Spencer, TE (1 de outubro de 2019). "Uterine Glands: Developmental Biology and Functional Roles in Pregnancy.". *Endocrine Reviews* **40** (5): 1424–1445. PMC 6749889. PMID 31074826. doi:10.1210/er.2018-00281.
3. ↑  Burton GJ, Watson AL, Hempstock J, Skepper JN, Jauniaux E (xuño de 2002). "Uterine glands provide histiotrophic nutrition for the human fetus during the first trimester of pregnancy". *J. Clin. Endocrinol. Metab.* **87** (6): 2954–9. PMID 12050279. doi:10.1210/jcem.87.6.8563.

Véxase tamén
------------

### Ligazóns externas

* Swiss embryology (da UL, UB e UF) *gnidation/role02*
* Histoloxía no KUMC *epithel-epith06*
* Anatomy photo: Reproductive/mammal/uterus1/uterus2 - Organoloxía Comparada da Universidade de California, Davis - "Útero de mamífero (LM, Medio)"
* UIUC Histology Subject *1024*

|  |  |
| --- | --- |
| Control de autoridades | 
* Wd: Q7902648
* MAG: 2779194725

 |

|  |  |
| --- | --- |
| Identificadores | 
* FMA: 71647
* TA: A09.1.03.028
* UMLS: C1183035

 |